CELEX: 62017TN0419
Language: hu
Date: 2017-07-04 00:00:00
Title: T-419/17. sz. ügy: 2017. július 4-én benyújtott kereset – Mendes kontra EUIPO – Actial Farmaceutica (VSL#3)

21.8.2017   
            
            
               HU
            
            
               Az Európai Unió Hivatalos Lapja
            
            
               C 277/55
            
         2017. július 4-én benyújtott kereset – Mendes kontra EUIPO – Actial Farmaceutica (VSL#3)
   (T-419/17. sz. ügy)
   (2017/C 277/80)
   A keresetlevél nyelve: olasz
   
      Felek
   
   
      Felperes: Mendes SA (Lugano, Svájc) (képviselő: G. Carpineti ügyvéd)
   
      Alperes: az Európai Unió Szellemi Tulajdoni Hivatala (EUIPO)
   
      A másik fél a fellebbezési tanács előtti eljárásban: Actial Farmaceutica Srl (Róma, Olaszország)
   
      Az EUIPO előtti eljárás adatai
   
   
      A vitatott védjegy jogosultja: a fellebbezési tanács előtti eljárásban részt vevő másik fél.
   
      A vitatott védjegy: a „VSL#3” európai uniós szóvédjegy - 1 437 789 sz. európai uniós védjegy.
   
      Az EUIPO előtti eljárás: megszűnés megállapítása iránti eljárás.
   
      A megtámadott határozat: az EUIPO második fellebbezési tanácsának 2017. május 3-án hozott határozata (R 1306/2016-2. sz. ügy)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               elsődlegesen, a 207/2009 rendelet 51. cikke (1) bekezdése b) pontjának értelmében és alkalmazásában helyezze hatályon kívül az OHIM fellebbezési tanácsának megtámadott határozatát;
            
         
               —
            
            
               másodlagosan, a 207/2009 rendelet 51. cikke (1) bekezdése c) pontjának értelmében és alkalmazásában helyezze hatályon kívül az OHIM fellebbezési tanácsának megtámadott határozatát;
            
         
               —
            
            
               minden esetben rendelkezzen úgy, hogy a felperes részére teljes egészében térítsék meg az eljárás költségeit, vagy legalább úgy, hogy minden fél teljes egészében maga viselje a saját költségeit.
            
         
      Jogalap
   
   
               —
            
            
               A 207/2009 rendelet 51. cikke (1) bekezdése b) és c) pontjának a megsértése.